1935 йылда күренекле совет тел белгестәре, В. Виноградов, Г. О. Винокур, Б. А. Ларин, С. И. Ожегов, Б. В. Томашевский, Д. Н. Ушаков етәкселегендә Рус теленең аңлатмалы һүҙлеге өҫтөндә эшләй башлайҙар. Был һүҙлек өҫтөндә эште тиҙләтеү өсөн С. И. Ожегов Ленинградтан Мәскәүгә күсеп килә. Ушаковтың иң яҡын ярҙамсыһы була, уның менән хеҙмәттәшлек Сергей Иванович ижадында тәрән эҙ ҡалдыра. Ғүмере буйы уның хәтеренә тоғро була: һәр ваҡыт профессорҙың эш өҫтәлендә Ушаков портреты тора. Д. Н. Ушаков мөхәррирләгән «Аңлатмалы һүҙлек» өҫтөндә эш башланыуҙың утыҙынсы йыллығы тураһындағы яҙмаларында С. И. Ожегов былай тип билдәләй: «Д. Н. Ушаков мөхәррирләгән Аңлатмалы һүҙлек беҙҙең заман рус теле мәҙәниәте байрағына әүерелде… һәм бөтә донъяға билдәлелек яулай, бигерәк тә һуғыштан һуңғы йылдарҙа».